CELEX: 52019DP0331
Language: fi
Date: 2019-04-04 00:00:00
Title: Euroopan parlamentin päätös olla vastustamatta OTC-johdannaisista, keskusvastapuolista ja kauppatietorekistereistä annetun Euroopan parlamentin ja neuvoston asetuksen (EU) N:o 648/2012 täydentämisestä OTC-johdannaissopimuksiin, joita ei määritetä keskusvastapuolessa, sovellettavia riskienpienentämistekniikoita koskevilla teknisillä sääntelystandardeilla annetun delegoidun asetuksen (EU) 2016/2251 muuttamisesta 28. maaliskuuta 2019 annettua komission delegoitua asetusta ((C(2019)02530 – 2019/2679(DEA))

31.3.2021   
            
            
               FI
            
            
               Euroopan unionin virallinen lehti
            
            
               C 116/16
            
         
      P8_TA(2019)0331
      Päätös olla vastustamatta delegoitua säädöstä: päivämäärä, johon saakka vastapuolet voivat jatkaa riskienpienentämistekniikoidensa soveltamista tiettyihin OTC-johdannaissopimuksiin, joita ei määritetä keskusvastapuolessa
      Euroopan parlamentin päätös olla vastustamatta OTC-johdannaisista, keskusvastapuolista ja kauppatietorekistereistä annetun Euroopan parlamentin ja neuvoston asetuksen (EU) N:o 648/2012 täydentämisestä OTC-johdannaissopimuksiin, joita ei määritetä keskusvastapuolessa, sovellettavia riskienpienentämistekniikoita koskevilla teknisillä sääntelystandardeilla annetun delegoidun asetuksen (EU) 2016/2251 muuttamisesta 28. maaliskuuta 2019 annettua komission delegoitua asetusta ((C(2019)02530 – 2019/2679(DEA))
      (2021/C 116/07)
      
         Euroopan parlamentti, joka
      
                  —
               
               
                  ottaa huomioon komission delegoidun asetuksen (C(2019)02530),
               
            
                  —
               
               
                  ottaa huomioon komission 28. maaliskuuta 2019 päivätyn kirjeen, jossa komissio pyytää parlamenttia ilmoittamaan, ettei se aio vastustaa delegoitua asetusta,
               
            
                  —
               
               
                  ottaa huomioon talous- ja raha-asioiden valiokunnan 1. huhtikuuta 2019 päivätyn kirjeen valiokuntien puheenjohtajakokouksen puheenjohtajalle,
               
            
                  —
               
               
                  ottaa huomioon Euroopan unionin toiminnasta tehdyn sopimuksen 290 artiklan,
               
            
                  —
               
               
                  ottaa huomioon OTC-johdannaisista, keskusvastapuolista ja kauppatietorekistereistä 4. heinäkuuta 2012 annetun Euroopan parlamentin ja neuvoston asetuksen (EU) N:o 648/2012 (1) ja erityisesti sen 11 artiklan 5 kohdan ja 82 artiklan 6 kohdan,
               
            
                  —
               
               
                  ottaa huomioon OTC-johdannaisista, keskusvastapuolista ja kauppatietorekistereistä annetun Euroopan parlamentin ja neuvoston asetuksen (EU) N:o 648/2012 täydentämisestä OTC-johdannaissopimuksiin, joita ei määritetä keskusvastapuolessa, sovellettavia riskienpienentämistekniikoita koskevilla teknisillä sääntelystandardeilla annetun delegoidun asetuksen (EU) 2016/2251 muuttamisesta 19. joulukuuta 2018 annetun komission delegoidun asetuksen (EU) 2019/397 (2),
               
            
                  —
               
               
                  ottaa huomioon talous- ja raha-asioiden valiokunnan suosituksen päätökseksi,
               
            
                  —
               
               
                  ottaa huomioon työjärjestyksen 105 artiklan 6 kohdan,
               
            
                  —
               
               
                  ottaa huomioon, että työjärjestyksen 105 artiklan 6 kohdan kolmannen ja neljännen luetelmakohdan mukaisessa määräajassa, joka päättyi 4. huhtikuuta 2019, ei ole esitetty vastalauseita,
               
            
                  A.
               
               
                  ottaa huomioon, että komission delegoidun asetuksen (EU) 2019/397 4 artiklan mukaisesti asetusta sovelletaan sitä päivää seuraavasta päivästä, jona perussopimuksia on Euroopan unionista tehdyn sopimuksen (SEU) 50 artiklan 3 kohdan mukaisesti lakattu soveltamasta Yhdistyneeseen kuningaskuntaan ja Yhdistyneessä kuningaskunnassa, ellei erosopimus ole tullut voimaan kyseiseen päivään mennessä tai ellei SEU-sopimuksen 50 artiklan 3 kohdassa tarkoitettua kahden vuoden määräaikaa ole pidennetty;
               
            
                  B.
               
               
                  ottaa huomioon, että Eurooppa-neuvosto hyväksyi 22. maaliskuuta 2019 päätöksen (EU) 2019/476 (3) Euroopan unionista tehdyn sopimuksen 50 artiklan 3 kohdan mukaisen määräajan pidentämisestä yhteisymmärryksessä Yhdistyneen kuningaskunnan kanssa ja että näin ollen jää täyttymättä toinen delegoidun asetuksen (EU) 2019/397 soveltamista koskeva edellytys eli se, että SEU-sopimuksen 50 artiklan 3 kohdassa tarkoitettua kahden vuoden määräaikaa ei ole pidennetty;
               
            
                  C.
               
               
                  ottaa huomioon, että delegoidun asetuksen (EU) 2019/397 taustalla olevat syyt ovat edelleen olemassa SEU-sopimuksen 50 artiklan 3 kohdassa tarkoitetun määräajan mahdollisesta pidentämisestä riippumatta ja että parlamentti ilmoitti 13. helmikuuta 2019, ettei se vastusta delegoitua asetusta (EU) 2019/397;
               
            
                  D.
               
               
                  toteaa, että parlamentti on edelleen samaa mieltä siitä, että toimivaltaisten viranomaisten ja rahoitusmarkkinoiden on tärkeää vapauttaa tietyt uudistamisesta johtuvat liiketoimet 12 kuukauden määräajaksi, jos Yhdistyneeseen kuningaskuntaan sijoittautunut vastapuoli vaihdetaan toiseen vastapuoleen 27 jäsenvaltion EU:n sisällä, ja pitää tässä yhteydessä myönteisenä 28. maaliskuuta 2019 annettua delegoitua asetusta, joka koskee Eurooppa-neuvoston päätöksen (EU) 2019/476 mukaista uutta tilannetta Euroopan unionista tehdyn sopimuksen 50 artiklan 3 kohdassa tarkoitetun määräajan pidentämisen osalta;
               
            
               
                  1.
               
               
                  ilmoittaa, ettei se vastusta delegoitua asetusta;
               
            
               
                  2.
               
               
                  kehottaa puhemiestä välittämään tämän päätöksen neuvostolle ja komissiolle.
               
            
         (1)  EUVL L 201, 27.7.2012, s. 1.
      
         (2)  EUVL L 71, 13.3.2019, s. 15.
      
         (3)  Eurooppa-neuvoston päätös (EU) 2019/476, tehty yhteisymmärryksessä Yhdistyneen kuningaskunnan kanssa, annettu 22 päivänä maaliskuuta 2019, SEU 50 artiklan 3 kohdan mukaisen määräajan pidentämisestä (EUVL L 80 I, 22.3.2019, s. 1).